Marietjie van Rooyen is 'n woordmens by uitstek: joernalis, taalredigeerder, rubriekskrywer, redakteur, vertaler én jeugboekskrywer.
In 1970 sluit sy by die redaksie van Sarie aan ná die publikasie van haar eerste twee kortverhale. Benewens joernalistieke werk van wyd uiteenlopende aard, het sy altesaam agt jaar rubrieke vir Sarie geskryf - die sogenaamde agterbladrubrieke. Sy was ook vier jaar lank Pretoriase redakteur van Sarie.